अपनी महत्वाकांक्षाओं का मूल्यांकन अवश्य करिए
यदि आप महत्वाकांक्षी हैं, तो अपनी महत्वाकांक्षा का मूल्यांकन जरूर करें। मूल्यांकन का मतलब होगा कि आपकी महत्वाकांक्षा की ऊर्जा का स्रोत क्या है। यदि ये स्रोत अहंकार है, तो सावधान हो जाएं। Pt. Vijayshankar Mehta's column - Must evaluate your ambitions
यदि आप महत्वाकांक्षी हैं, तो अपनी महत्वाकांक्षा का मूल्यांकन जरूर करें। मूल्यांकन का मतलब होगा कि आपकी महत्वाकांक्षा की ऊर्जा का स्रोत क्या है। यदि ये स्रोत अहंकार है, तो सावधान हो जाएं। और यदि ऊर्जा का स्रोत उदारता है, तो आपकी महत्वाकांक्षा आपको नुकसान नहीं पहुंचाएगी। फिर आपकी उपलब्धियां आपको काटेंगी नहीं। वरना खूब सफल होने के बाद भी एक दिन आप खुद को असहाय पाएंगे। अहंकार प्रेरित महत्वाकांक्षा खुली जेल की तरह है, आप ऐसे कारागृह में बंद हो जाते हैं, जहां स्वतंत्र होकर भी परतंत्र हैं।
अहंकार की बेड़ियां मनुष्य को दूसरों से तोड़ देती हैं। महत्वाकांक्षाएं होनी चाहिए, क्योंकि उससे पुरुषार्थ का जन्म होता है, लेकिन महत्वाकांक्षी व्यक्ति जब अहंकारी होता है, तो लगभग खलनायक जैसा हो जाता है। इसलिए शांति से बैठकर अपनी महत्वांकाक्षा का मूल्यांकन अवश्य करिए। और एक भाव अपने अंदर जगाइए और वो है भक्तिभाव। जब कोई भक्त महत्वाकांक्षी होता है, तो वो दुनिया में ईश्वर देख लेता है। और उसे ईश्वर में पूरी दुनिया दिखती है। 